Document ID: 31991R0891

ΚΑΝΟΝΙΣΜΟΣ ( ΕΟΚ ) αριθ . 891/91 ΤΗΣ ΕΠΙΤΡΟΠΗΣ της 10ης Απριλίου 1991 για τροποποίηση του κανονισμού ( ΕΟΚ ) αριθ . 1589/87 σχετικά με την αγορά με δημοπρασία βουτύρου από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 7α παράγραφος 1 πρώτο εδάφιο και παράγραφος 3,
Εκτιμώντας :
ότι ο κανονισμός ( ΕΟΚ ) αριθ . 1589/87 της Επιτροπής ( 3), όπως τροποποιήθηκε τελευταία από τον κανονισμό ( ΕΟΚ ) αριθ . 1310/90 ( 4 ), προβλέπει στο άρθρο 3 παράγραφος 3 στοιχείο γ ) ότι ο υποβάλλων προσφορά πρέπει να εκφράζει την προτεινόμενη ανά 100 χιλιόγραμμα βουτύρου τιμή στο νόμισμα του κράτους μέλους στο οποίο πραγματοποιείται η δημοπρασία - ότι, προκειμένου να απλουστευθεί ο καθορισμός της ανώτατης τιμής αγοράς με δημοπρασία, πρέπει, οι υποβάλλοντες προσφορά, να υποχρεούνται να καθορίζουν την προσφορά τους σε Ecu, με δύο κατ' ανώτατο όριο δεκαδικά ψηφία ανά 100 χιλιόγραμμα βουτύρου -
ότι το άρθρο 4 του εν λόγω κανονισμού προβλέπει ότι ο υποβάλλων προσφορά πρέπει να συστήσει εγγύηση δημοπρασίας 10 Ecu ανά τόνο για να εξασφαλίζεται, αφενός μεν, η διατήρηση της προσφοράς μετά τη λήξη της προθεσμίας για την υποβολή των προσφορών και, αφετέρου, η παράδοση του βουτύρου στην αποθήκη - ότι αυτή η εγγύηση δημοπρασίας έχει αποδειχθεί ανεπαρκής προκειμένου να εξασφαλίζεται η εκτέλεση των προαναφερόμενων πρωτογενών απαιτήσεων και ότι πρέπει, συνεπώς, να αυξηθεί -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 1589/87 τροποποιείται ως εξής:
1 . Στο άρθρο 3 παράγραφος 3 στοιχείο γ ), οι όροι "στο νόμισμα του κράτους μέλους στο οποίο πραγματοποιείται η δημοπρασία" αντικαθίστανται από τους όρους "σε Ecu, με δύο κατ' ανώτατο όριο δεκαδικά ψηφία ".
2 . Στο άρθρο 4, το ποσό "10 Ecu" αντικαθίσταται απο το ποσό "30 Ecu ".
3 . Το άρθρο 11 αντικαθίσταται από το ακόλουθο κείμενο :
"Άρθρο 11
Η μετατροπή σε εθνικό νόμισμα της προτεινόμενης τιμής που αναφέρεται στο άρθρο 3 παράγραφος 3 στοιχείο γ ), της εγγύησης δημοπρασίας που αναφέρεται στο άρθρο 4 και της μέγιστης τιμής που αναφέρεται στο άρθρο 5 πραγματοποιείται με τη βοήθεια του αντιπροσωπευτικού συντελεστή που ισχύει κατά την ημέρα λήξης της προθεσμίας για την υποβολή των προσφορών ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 10 Απριλίου 1991 .

Labels: 3
17